भारत-दक्षिण अफ्रीका संबंध
1994 में दक्षिण अफ्रीका में रंगभेद की समाप्ति के बाद से भारत और दक्षिण अफ्रीका गणराज्य के बीच द्विपक्षीय संबंध तेज़ी से मजबूत हुए हैं। दोनों देशों ने तब से रणनीतिक, सांस्कृतिक और आर्थिक संबंध विकसित किये हैं। दोनों पूर्व ब्रिटिश उपनिवेश हैं और राष्ट्र के राष्ट्रमंडल के पूर्ण सदस्य हैं। संबंध दक्षिण अफ्रीका के 2011 में ब्रिक्स समूह में आने के बाद से और अधिक मजबूत हुए हैं। दोनों देश ऊर्जा के क्षेत्र में भी सहयोगी हैं। 2010 में भारत दक्षिण अफ़्रीका से 14 लाख टन कोयला आयात करके उसका सबसे बड़ा निर्यात बाज़ार बन गया। वहाँ एक काफ़ी बड़ा प्रवासी भारतीय समुदाय (संख्या- 1,274,867 यानी 2011 में वहाँ की कुल जनसंख्या का 2.5%) भी मौजूद है। डरबन में भारत के बाहर किसी भी शहर से ज़्यादा भारतीय रहते हैं।